แอร์แดชีร์ที่ 3

แอร์แดชีร์ที่ 3 (; ค.ศ. 62127 เมษายน ค.ศ. 630) เป็นพระราชาธิราช () ซาเซเนียนแห่งอิหร่านในวันที่ 6 กันยายน ค.ศ. 628 ถึง 27 เมษายน ค.ศ. 630

 พระนาม 
แอร์แดชีร์เป็นพระนามในรูปเปอร์เซียสมัยกลางจากภาษาเปอร์เซียเก่า Ṛtaxšira (บางครั้งสะกดเป็น Artaxšaçā, หมายถึง "ผู้ที่รัชสมัยนั้นก็ด้วยความจริง") พระนามในรูปภาษาละตินคือ  พระมหากษัตริย์ 3 พระองค์ในจักรวรรดิอะคีเมนิดมีพระนามเดียวกัน พระนามของพระองค์ได้รับการบันทึกในภาษากรีกเป็น Adeser (; Theophanes the Confessor) และ Artaxes (; Chronographeion Syntomon).

 ภูมิหลัง 
แอร์แดชีร์เป็นพระราชโอรสในพระเจ้าแควอดที่ 2 (ครองราชย์ ค.ศ. 628) กับอันซอย ผู้เป็นเจ้าหญิงจากจักรวรรดิไบแซนไทน์ ซึ่งทำให้พระองค์ไม่เป็นที่นิยมในหมู่ชาวอิหร่านที่พึ่งผ่านสงครามกับจักรวรรดิไบแซนไทน์ที่ยาวนานและรุนแรง ใน ค.ศ. 628 เกิดโรคระบาดร้ายแรงแพร่กระจายไปทั่วภาคตะวันตกของอิหร่าน จึงทำให้ประชากรเสียชีวิตไปครึ่งหนึ่ง รวมทั้งพระเจ้าแควอดที่ 2 เองด้วย

 รัชสมัย 
หลังแควอดที่ 2 สวรรคต ทางวูซูร์กานคัดเลือกให้แอร์แดชีร์ตอนพระชนมพรรษา 7 พรรษาเป็นผู้สืบทอด อย่างไรก็ตาม ในความเป็นจริง พระองค์ใช้อำนาจเพียงเล็กน้อยและอาณาจักรของพระองค์ถูกควบคุมโดยเสนาบดีมอฮ์ออซูร์ กูชแนสป์ของพระองค์ที่มีหน้าที่ปกป้องจักรวรรดิจนกว่าแอร์แดชีร์มีพระชนมายุมากพอที่จะครองราชย์ด้วยตัวพระองค์เอง อัฏเฏาะบะรี นักประวัติศาสตร์อิหร่าน กล่าวถึงเรื่องนี้ว่า "มอฮ์ออซูร์ กูชแนสป์บริหารราชอาณาจักรด้วยวิธีการอันยอดเยี่ยมและประพฤติตนอย่างมั่นคงจนไม่มีใครล่วงรู้ถึงวัยพระเยาว์ของพระเจ้าแอร์แดชีร์ที่ 3"

หนึ่งปีต่อมา แชฮ์แบรอซกำกองทัพ 6,000 นายเคลื่อนตัวมาที่เทซ๊ฟอนและล้อมเมือง อย่างไรก็ตาม เขาไม่สามารถยึดเมืองได้ และจากนั้นจึงสร้างพันธมิตรกับพีรูซ โฆสโรว์ ผู้นำ Parsig และอดีตเสนาบดีแห่งจักรวรรดิในรัชสมัยพระราชบิดาของแอร์แดชีร์ ด้วยการสนับสนุนจากทั้ง Parsig และ Nimruzi แชฮ์แบรอซเข้ายึดเทซีฟอนและประหารชีวิตแอร์แดชีร์, มอฮ์ออซูร์ กูชแนสป์ และขุนนางที่สำคัญหลายคน จากนั้นแชฮ์แบรอซขึ้นครองราชย์เป็นกษัตริย์อิหร่าน ตามคติชนยุคหลังระบุว่า แอร์แดชีร์ได้รับการฝังในสถานที่ที่ไม่ระบุนามในเมชอน

 เหรียญ 
แอร์แดชีร์หลีกเลี่ยงที่จะใช้ตำแหน่ง ("พระราชาธิราช") บนเหรียญเหมือนกับพระราชบิดา นี่คงทำไปเพื่อจะได้แยกห่างจากโฆสโรว์ที่ 2 ผู้ฟื้นฟูตำแหน่ง

หมายเหตุ

อ้างอิง

 ข้อมูล 









อ่านเพิ่ม


Category:กษัตริย์ที่สวรรคตตั้งแต่ทรงพระเยาว์
Category:กษัตริย์เด็กสมัยกลาง
Category:กษัตริย์เปอร์เซียผู้ถูกปลงพระชนม์
Category:ผู้มีเชื้อสายไบแซนไทน์
Category:ตัวละครในชอฮ์นอเม